**PASKAIDROJUMA RAKSTS**

**Limbažu novada pašvaldības domes 2022.gada 28.aprīļa saistošajiem noteikumiem Nr.24**

**“Par kārtību, kādā tiek izsniegta atļauja vīna, raudzēto dzērienu vai pārējo alkoholisko dzērienu ražošanai Limbažu novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu projekta nepieciešamības pamatojums | Apvienojoties Limbažu novada, Salacgrīvas novada un Alojas novada pašvaldībām, no 2021. gada 1. jūlija ir izveidota Limbažu novada pašvaldība. Saskaņā ar [Administratīvo teritoriju un apdzīvoto vietu likuma](https://likumi.lv/ta/id/315654-administrativo-teritoriju-un-apdzivoto-vietu-likums) pārejas noteikumu 17. punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus vienotus novada saistošos noteikumus.  [Alkoholisko dzērienu aprites likuma](https://likumi.lv/ta/id/88009-alkoholisko-dzerienu-aprites-likums) [3. panta](https://likumi.lv/ta/id/88009-alkoholisko-dzerienu-aprites-likums#p3) 1.3 daļa nosaka, ka, lai saņemtu speciālo atļauju (licenci) apstiprināta noliktavas turētāja darbībai, mazajai alkoholisko dzērienu darītavai ir jāsaņem vietējās pašvaldības atļauja vīna, raudzēto dzērienu vai pārējo alkoholisko dzērienu ražošanai attiecīgās pašvaldības teritorijā. Alkoholisko dzērienu aprites likuma 8.panta otrā daļa nosaka, ka, ievērojot Alkoholisko dzērienu aprites likuma un citu normatīvo aktu prasības, vietējā pašvaldība izdod saistošos noteikumus, kuros nosaka kārtību, kādā mazā alkoholisko dzērienu darītava ir tiesīga saņemt vietējās pašvaldības atļauju vīna, raudzēto dzērienu, starpproduktu vai pārējo alkoholisko dzērienu ražošanai attiecīgās pašvaldības teritorijā.  Saistošie noteikumi izdoti, lai izpildītu Administratīvo teritoriju un apdzīvoto vietu likuma pārejas noteikumu 17.punkta nosacījumus. |
| 2. Īss projekta satura izklāsts | Šie saistošie noteikumi nosaka kārtību, kādā tiek izsniegta atļauja Alkoholisko dzērienu aprites likuma 1.panta otrās daļas izpratnē mazajām alkoholisko dzērienu darītavām, lai Limbažu novada administratīvajā teritorijā ražotu vīnu, raudzētos dzērienus, starpproduktus, kuru sastāvā esošais spirts ir tikai raudzētas izcelsmes, vai pārējos alkoholiskos dzērienus no produktiem, kas iegūti savā īpašumā vai valdījumā Latvijas teritorijā esošajos dārzos un dravās vai fiziskās personas vai komercsabiedrības dalībnieka pirmās pakāpes radinieku vai laulātā īpašumā esošajos dārzos un dravās Latvijas teritorijā. |
| 3. Informācija par plānoto projekta ietekmi uz pašvaldības budžetu | Noteikumu īstenošanai nav ietekmes uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumu tiesiskais regulējums attiecas uz fiziskām personām – saimnieciskās darbības veicējiem un komersantiem, kuri vēlas saņemt atļauju vīna, raudzēto dzērienu vai pārējo alkoholisko dzērienu ražošanai Limbažu novadā. |
| 5. Informācija par administratīvajām procedūrām | Dokumenti atļaujas saņemšanai iesniedzami Limbažu novada pašvaldībā. Iesniegumu ar tam pievienotajiem dokumentiem un Limbažu novada Būvvaldes sniegto atzinumu izskata Limbažu novada dome un Administratīvā procesa likumā noteiktajā kārtībā pieņem lēmumu par atļaujas izsniegšanu vai atteikumu izsniegt atļauju. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**